SA internet: Kabels onder see byna herstel | Netwerk24
SA internet: Kabels onder see byna herstel
Deur Petrus Malherbe 13 Februarie 2020 12:49
Bykans al die foute op twee belangrike internet-kabels onder die see tussen Europa en Suid-Afrika is nou herstel.
Daar word verwag dat al die foute op die SAT-3/Wasc- en die Wacs-kabels teen Sondag uitgestryk sal wees.
Die kabels het albei op 16 Januarie op verskillende plekke gebreek, wat tot ’n merkbare afname in die internetspoed in Suid-Afrika gelei het.
Die Wacs-kabel, wat Suid-Afrika met Brittanje verbind, het op twee plekke gebreek. Tegnici aan boord van die Léon Thévenin het reeds die eerste fout langs die kus van die Demokratiese Republiek van die Kongo herstel.
Daarna sal die skip verder noord vaar om aandag aan die fout op die SAT-3/Wasc-kabel te gee. Die fout is iewers langs die kus van Libreville, die hoofstad van Gaboen.
WACS S4 UK Break: The cable vessel is in progress with fault remediation activities offshore Minehead. Tentative ETR 16th Feb 2020. SAT-3 Congo Break: Work is progressing according to the planned schedule with an ETR of 16th Feb 2020.
— REN Alerts (@RENAlerts) February 13, 2020
Die Suid-Afrikaanse Nasionale Navorsings-en-Opleidingsnetwerk (SANReN) het Donderdag op Twitter bevestig dat 'n ander groep tegnici tans besig is om die ander fout naby Bristol in Brittanje te herstel.
Die internetspoed in Suid-Afrika het intussen wel gestabiliseer namate diensverskaffers bykomende kapasiteit op van die ander ondersese kabels na Suid-Afrika aangeskaf het.
Vry aanlyn: Kliek-kliek jy’s gepick